La delegació de Comerç i Mercats atorga als alumnes de l'I.E.S Jorge Juan diversos diplomes i premis en la II edició del Mercat Nadalenc
15 de desembre 2017

​![](/media/kpbpsey5/81-dsc01537.jpg)  

L'I.E.S Jorge Juan va inaugurar i clausurar al mateix temps ahir de vesprada la II edició de l'exposició de les tendes que participen al Mercat Nadalenc, amb l'objecte de simular un centre comercial compost de 4 tendes de diferents activitats comercials i amb un superfície superior a 300 metres quadrats, sent tals activitats comercials la venda d'articles de bijuteria i ceràmica, la d'articles florals, de veles, perfums i ambientadors i, finalment la venda de melmelades casolanes.

  
Esta practica forma part del projecte final del curs del Cicle Formatiu Superior de Vendes que s'impartix a l'institut i per este motiu els alumnes realitzen tècniques de decoració, exposició d'articles, retolació, disseny de cartells i fullets publicitaris i aparadorisme amb l'objectiu de posar en pràctica els coneixements adquirits durant el transcurs del cicle. Cal destacar que esta segona edició ha comptat amb una participació de 13 alumnes, els quals s'han esforçat i treballat aplicant els seus coneixements adquirits durant el curs escolar per a posar en marxa esta gran iniciativa.

![](/media/n1kka0yf/81-dsc01417.jpg)![](/media/ilnpa2zs/81-dsc01428.jpg)  

En paraules del regidor delegat de Comerç, Sergio Moreno: **“des de l'****E****quip de** **g****overn** **donem suport a** **la formació com a instrument imprescindible en la** **búsqued****a** **d'ocupació i de l'autoocupació i al mateix temps volem** **recon****é****ixe****r la gran labor realitzada pel centre de formació de la nostra ciutat** **l’****IES Jorge Juan per iniciar** **este** **tipus d'activitats ja que beneficien a llarg termini al comerç de la nostra ciutat doncs contribuix a la formació i especialització del seu personal”.**

Per la seua banda, la directora de l'I.E.S Jorge Juan, Juana Ríos, va declarar que **“enguany es nota la labor estupenda que han fet tant els alumnes com també els professors i, per descomptat, vull agrair a l'ajuntament, als col·laboradors i a** _**Domus Baebia**_ **els qu****als** **ens han proporcionat un meravellós vestuari”.**  

![](/media/ypwiuvqh/81dsc01451.jpg)![](/media/pwifv5ng/81-dsc01446.jpg)  

La delegació de Comerç de l'Ajuntament de Sagunt a través de l'Agència de Foment i Iniciatives Comercials (AFIC), va voler premiar, en reconeixement als coneixements adquirits durant els anys escolars, els projectes presentats per a la creació d'un establiment comercial, i per este motiu es van concedir uns diplomes als següents alumnes:

Azahara García Miñana, Soufian Ghandour Hachlaf, Rocio Márquez Rodrigo, Alba Martín Bolós, Aarón Martínez Agut, Eva Martínez Morcillo, Lorenzo Biyongo Nguema Afuí, Vicente Pascual Navarro, Raul Peris Piñana, Pablo Ribes Garcés, Lidia Rodríguez Sancho i Claudi Vilanova Gracia.

Finalment, l'Ajuntament de Sagunt va voler també agrair la col·laboració dels comerços que han participat en esta mostra comercial prestant als alumnes els articles necessaris perquè puguen exposar en les seues tendes comercials. Els comerços són els següents: La Llar dels Deus, Hojarasca, La Casa de los Aromas, Dulces La Cartuja.

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-comerc-i-mercats-atorga-als-alumnes-de-l-i-e-s-jorge-juan-diversos-diplomes-i-premis-en-la-ii-edicio-del-mercat-nadalenc/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-comerc-i-mercats-atorga-als-alumnes-de-l-i-e-s-jorge-juan-diversos-diplomes-i-premis-en-la-ii-edicio-del-mercat-nadalenc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-comerc-i-mercats-atorga-als-alumnes-de-l-i-e-s-jorge-juan-diversos-diplomes-i-premis-en-la-ii-edicio-del-mercat-nadalenc/ "Linked In")
*   [](mailto:?body=https://aytosagunto.es/va/actualitat/la-delegacio-de-comerc-i-mercats-atorga-als-alumnes-de-l-i-e-s-jorge-juan-diversos-diplomes-i-premis-en-la-ii-edicio-del-mercat-nadalenc/)